Manžel začal pracovať v zahraničí, som psychicky na dne: Ako to prežiť a nezblázniť sa zo samoty?
Muž začal pracovať v zahraničí. Bude tam mesiac, potom týždeň doma. Teraz prešli 2 týždne, čo odišiel, a ja som si myslela, že to budem zvládať, ale cítim sa hrozne.2 obrázky vo fotogalérii Zdroj: iStock Ako sa nezblázniť zo samoty?
Rodinu mám ďaleko, takže som stále sama. Ako to prežiť a nezblázniť sa zo samoty?
Simona
Mgr. Sylvia Dančiaková radí:
Spoznajte samu seba v novej situácii. Vnímajte, ako sa cítite – ktorý deň je najťažší, ktorá časť dňa je náročnejšia, na čo myslíte, ako sa správate – skúste to porovnať s obdobím pred odlúčením – tak zistíte, aké zmeny by vám pomohli. Skúste aj plánovanie a organizovanie vášho času. Urobte si o každom dni konkrétnu predstavu.
Na týždeň si môžete vymyslieť vec, ktorú by ste rada urobili, no nenašli čas, pretože to nie je nič pre partnera (pedikúra, romantický film, opera, zumba, večer s kamarátkou...). Vytvorte si s manželom "večerný skypový a esemeskový rituál" – akákoľvek komunikácia, ktorá obom bude vyhovovať, je fajn. Urobte si predstavu o tom, ako strávite spoločný týždeň doma. Ak budete mať pocit, že potrebujete podporiť, obráťte sa na terapeuta.